## Rješenje o određivanju ispitnih centara za provedbu vozačkih ispita

### NN 118/2012 (26.10.2012.), Rješenje o određivanju ispitnih centara za provedbu vozačkih ispita

MINISTARSTVO UNUTARNJIH POSLOVA

2564

Na temelju članka 207. stavka 1. Zakona o sigurnosti prometa na cestama (»Narodne novine« broj: 67/2008, 48/2010 i 74/2011), ministar unutarnjih poslova donosi

RJEŠENJE

O ODREĐIVANJU ISPITNIH CENTARA ZA PROVEDBU VOZAČKIH ISPITA

Članak 1.

Ovlaštena stručna organizacija iz članka 206. Zakona o sigurnosti prometa na cestama organizirat će provedbu vozačkih ispita putem ispitnih centara u gradovima: Krapina, Varaždin, Čakovec, Sisak, Koprivnica, Bjelovar, Virovitica, Požega, Osijek, Vukovar, Slavonski Brod, Karlovac, Rijeka, Pazin, Gospić, Zadar, Šibenik, Split, Dubrovnik, Velika Gorica, Pula, Vinkovci i Zagreb.

Iznimno od stavka 1. ovoga članka ovlaštena stručna organizacija iz članka 206. Zakona o sigurnosti prometa na cestama neće provoditi vozačke ispite iz nastavnog predmeta Upravljanje vozilom u onim ispitnim centrima koji ne ispunjavaju propisane kriterije iz članka 2. ovoga Rješenja.

Članak 2.

Ovlaštena stručna organizacija iz članka 206. Zakona o sigurnosti prometa na cestama organizirat će provedbu vozačkih ispita putem ispitnih centara i u mjestima – gradovima koja su sastavni dio ispitnog centra. Mjesta – gradovi određuju se na temelju sljedećih kriterija:

1. minimalnih prometno-tehničkih uvjeta za provedbu vozačkog ispita iz nastavnog predmeta Upravljanje vozilom, za pojedinu kategoriju vozila,

2. prosječnog godišnjeg broja kandidata u mjestu – gradu i postojanja autoškole,

3. udaljenosti određenog mjesta – grada od najbližega ispitnog centra i prometne povezanosti,

Mjesta – gradovi iz stavka 1. ovoga članka moraju zadovoljavati minimalne prometno-tehničke uvjete u skladu sa zahtjevima i sadržajima Programa vozačkog ispita iz nastavnog predmeta Upravljanje vozilom za pojedinu kategoriju vozila, i to:

– prometno vježbalište,

– ceste s jednosmjernim i dvosmjernim prometom na kojima je ograničenje brzine od 50 do 80 km/sat,

– cestu s fizički odvojenim kolničkim trakama ili cestu s po dvije prometne trake u jednom smjeru,

– raskrižja cesta na kojima je odvijanje prometa uređeno prometnim znakovima,

– raskrižja cesta na kojima je odvijanje prometa uređeno semaforima,

– raskrižje s kružnim tokom prometa,

– potrebnu razvijenost gradske mreže prometnica,

– dostupnost javnog prijevoza,

– srednju gustoću i intenzitet prometa,

– ceste izvan naselja na kojima je ograničenje brzine do 90 km/h,

– uključivanje na autocestu iIi brzu cestu ili državnu cestu.

Provedba vozačkih ispita organizirat će se u mjestu – gradu koje ispunjava kriterije iz ovog članka.

Članak 3.

Neovisno o kriterijima iz članka 2. ovoga rješenja, u mjestima na otocima koji nisu mostom povezani s kopnom, ovlaštena stručna organizacija iz članka 206. Zakona o sigurnosti prometa na cestama, organizirat će provedbu vozačkih ispita.

Članak 4.

Teorijski dio ispita – ispit iz nastavnog predmeta Prometni propisi i sigurnosna pravila neće se obavljati u prostoru u vlasništvu ili zakupu pravnog subjekta koji se bavi djelatnošću osposobljavanja kandidata za vozače vozila.

Praktični dio ispita – ispit iz nastavnog predmeta Upravljanje vozilom obavljat će se u ispitnim centrima-mjestima u pravilu na prometnim vježbalištima na kojima su se kandidati za vozače osposobljavali.

Ovlaštena stručna organizacija smije početi provoditi ispit iz nastavnog predmeta Upravljanje vozilom na prometnom vježbalištu iz stavka 2. ovog članka nakon što je dobila prethodnu suglasnost Ministarstva unutarnjih poslova.

Članak 5.

Na temelju kriterija iz članaka 2. i 3. ovoga Rješenja, ovlaštena stručna organizacija iz članka 206. Zakona o sigurnosti prometa na cestama, organizirat će provedbu vozačkih ispita u sljedećim mjestima – gradovima:

1. Za područje Ispitnog centra Zagreb u:

– Zagrebu (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM).

2. Za područje Ispitnog centra Velika Gorica u:

– Velikoj Gorici (za kategorije vozila A1, A2, A, B, B+E, C1, C1+E, C, C+E, F, G, AM),

– Samoboru (za kategoriju vozila A1, A2, A, B, B+E, F, G, AM),

– Ivanić Gradu (za kategoriju vozila A1, A2, A, B, B+E, F, G, AM),

– Zaprešiću (za kategoriju vozila A1, A2, A, B, B+E, C1, C1+E, C, C+E, F, G, AM),

– Vrbovcu (za kategoriju vozila A1, A2, A, B, B+E, F, G, AM),

– Jastrebarskom (za kategoriju vozila A1, A2, A, B, B+E, F, G, AM).

3. Za područje Ispitnog centra Krapina u:

– Krapini (za kategorije vozila A1, A2, A, B, B+E, C1, C1+E, C, C+E, F, G, AM),

– Zaboku (za kategoriju vozila A1, A2, A, B, B+E, C1, C1+E, C, C+E, F, G, AM),

– Zlataru (za kategoriju vozila A1, A2, A, B, B+E, F, G, AM).

4. Za područje Ispitnog centra Varaždin u:

– Varaždinu (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Ivancu (za kategoriju vozila A1, A2, A, B, B+E, F, G, AM),

– Ludbregu (za kategoriju vozila A1, A2, A, B, B+E, F, G, AM).

5. Za područje Ispitnog centra Čakovec u:

– Čakovcu (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM).

6. Za područje Ispitnog centra Sisak u:

– Sisku (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Kutini (za kategorije vozila A1, A2, A, B, B+E, C1, C1+E, C, C+E, F, G, AM),

– Novskoj (za kategoriju vozila A1, A2, A, B, B+E, F, G, AM),

– Petrinji (za kategoriju vozila A1, A2, A, B, B+E, F, G, AM).

7. Za područje Ispitnog centra Koprivnica u:

– Koprivnici (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Križevcima (za kategoriju vozila A1, A2, A, B, B+E, F, G, AM),

– Đurđevcu (za kategoriju vozila A1, A2, A, B, B+E, F, G, AM).

8. Za područje Ispitnog centra Bjelovar u:

– Bjelovaru (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Daruvaru (za kategoriju vozila A1, A2, A, B, B+E, F, G, AM).

9. Za područje Ispitnog centra Virovitica u:

– Virovitici (za kategorije vozila A1, A2, A, B, B+E, C1, C1+E, C, C+E, F, G, AM),

– Slatini (za kategoriju vozila A1, A2, A, B, B+E, F, G, AM)

– Pitomači (za kategoriju vozila A1, A2, A, B, B+E, F, G, AM).

10. Za područje Ispitnog centra Požega:

– u Požegi (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM).

11. Za područje Ispitnog centra Osijek u:

– Osijeku (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Đakovu (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Našicama (za kategoriju vozila A1, A2, A, B, B+E, F, G, AM),

– Belom Manastiru (za kategoriju vozila A1, A2, A, B, B+E, F, G, AM),

– Valpovu (za kategoriju vozila A1, A2, A, B, B+E, F, G, AM).

12. Za područje Ispitnog centra Vukovar u:

– Vukovaru (za kategoriju vozila A1, A2, A, B, B+E, Cl, C1+E, F, G, AM).

13. Za područje Ispitnog centra Vinkovci u:

– Vinkovcima (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Županji (za kategoriju vozila A1, A2, A, B, B+E, F, G, AM).

14. Za područje Ispitnog centra Slavonski Brod u:

– Slavonskom Brodu (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Novoj Gradišci (za kategoriju vozila A1, A2, A, B, B+E, F, G, AM).

15. Za područje Ispitnog centra Karlovac u:

– Karlovcu (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Ogulin (za kategoriju vozila A1, A2, A, B, B+E, F, G, AM),

– Slunju (za kategoriju vozila A1, A2, A, B, B+E, F, G, AM).

16. Za područje Ispitnog centra Rijeka u:

– Rijeci (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Malom Lošinju (za kategoriju vozila A1, A2, A, B, B+E, F, G, AM),

– Rabu (za kategoriju vozila A1, A2, A, B, B+E, F, G, AM),

– Krku (za kategoriju vozila A1, A2, A, B, B+E, F, G, AM),

– Delnicama (za kategoriju vozila A1, A, B, B+E, F, G, AM),

– Novom Vinodolskom (za kategoriju vozila A1, A, B, B+E, F, G, AM).

17. Za područje Ispitnog centra Pazin u:

– Poreču (za kategorije vozila A1, A2, A, B, B+E, C1, C1+E, C, C+E, F, G, AM),

– Umagu (za kategoriju vozila A1, A2, A, B, B+E, F, G, AM),

– Buzetu (za kategoriju vozila A1, A2, A, B, B+E, F, G, AM),

– Pazinu (za kategoriju vozila A1, A2, A, B, B+E, C1, C1+E, C, C+E, F, G, AM).

18. Za područje Ispitnog centra Pula u:

– Puli (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Rovinju (za kategoriju vozila A1, A2, A, B, B+E, F, G, AM),

– Labinu (za kategoriju vozila A1, A2, A, B, B+E, F, G, AM).

19. Za područje Ispitnog centra Gospić u:

– Gospiću (za kategorije vozila A1, A2, A, B, B+E, C1, C1+E, C, C+E, F, G, AM),

– Otočcu (za kategoriju vozila A1, A2, A, B, B+E, F, G, AM),

– Novalji (za kategoriju vozila A1, A2, A, B, B+E, F, G, AM).

20. Za područje Ispitnog centra Zadar u:

– Zadru (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Benkovcu (za kategoriju vozila A1, A2, A, B, B+E, F, G, AM).

21. Za područje Ispitnog centra Šibenik u:

– Šibeniku (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Kninu (za kategoriju vozila A1, A2, A, B, B+E, C1, C1+E, C, C+E, F, G, AM),

– Drnišu (za kategorije vozila A1, A2, A, B, B+E, F, G, AM).

22. Za područje Ispitnog centra Split u:

– Splitu (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Sinju (za kategoriju vozila A1, A2, A, B, B+E, C1, C1+E, C, C+E, F, G, AM),

– Makarskoj (za kategoriju vozila A1, A2, A, B, B+E, F, G, AM),

– lmotskom (za kategoriju vozila A1, A2, A, B, B+E, C1, C1+E, C, C+E, F, G, AM),

– Solinu (za kategoriju vozila A1, A2, A, B, B+E, F, G, AM),

– Starigradu (za kategoriju vozila A1, A2, A, B, B+E, F, G, AM),

– Supetru (za kategoriju vozila A1, A2, A, B, B+E, F, G, AM).

23. Za područje Ispitnog centra Dubrovnik u:

– Dubrovniku (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Metkoviću (za kategoriju vozila A1, A2, A, B, B+E, C1, C1+E, C, C+E, D1, D1+E, D, D+E, F, G, AM),

– Pločama (za kategoriju vozila A1, A2, A, B, B+E, F, G, AM),

– Korčuli (za kategoriju vozila A1, A2, A, B, B+E, F, G, AM),

– Veloj Luci (za kategorije vozila A1, A2, A, B, B+E, F, G, AM).

Članak 6.

Osim mjesta – gradova određenih člankom 5. ovoga Rješenja u slučaju potrebe ovlaštena stručna organizacija iz članka 206. Zakona o sigurnosti prometa na cestama dat će prijedlog za promjenu broja mjesta – gradova ministru unutarnjih poslova, ravnajući se pri tome propisanim kriterijima iz članka 2. ovoga rješenja.

Članak 7.

Stupanjem na snagu ovoga Rješenja prestaje važiti Rješenje o određivanju ispitnih centara za provedbu vozačkih ispita (»Narodne novine«, broj 146/09.).

Članak 8.

Ovo Rješenje stupa na snagu osmoga dana od dana objave u »Narodnim novinama«, osim odredbe članka 4. stavka 1. koja stupa na snagu u roku od petnaest mjeseci od dana objave u »Narodnim novinama« i odredbe članka 4. stavka 3. koja stupa na snagu u roku od šest mjeseci od dana objave u »Narodnim novinama«.

Broj: 511-01-152-51990/2012.

Zagreb, 12. listopada 2012.

Ministar

Ranko Ostojić, v. r.

Rješenje, NN 118/2012-2564